 Inkastoo aanu jirin war rasmi ah oo la xidhiidha amarka Madaxweynaha, haddana ilo xogogaala ayaa Geeska Afrika u xaqiijiyay in Madaxweyne Biixi uu soo saaray amar cad oo ah in dhulkaasi yahay dhul uu qaranku leeyahay oo muhiim u ah dekedda Berbera iyo amnigeeda, waxaanu Madaxweyne Biixi sida ay ilahani sheegeen sii xoojinayaa amar uu madaxweynihii 2aad ee Somaliland Maxamed Xaaji Ibraahim Cigaal ku mamnuucay in dhulkaas dad gaar ah la siiyo islamarkaana uu isna sidiisii u fuliyay madaxweynihii ka dambeeyay Daahir Rayaale Kaahin. 